

ประกาศองค์การบริหารส่วนตำบลพะแสง
ที่ ๗/๒๕๕๗
 เรื่อง ขายทรัพย์สินของทางราชการ จำนวน ๑ รายการ โดยวิธีทอดตลาด 
      ……………………………………..

           ด้วยองค์การบริหารส่วนตำบลพะแสง ตำบลพะแสง อำเภอบ้านตาขุน จังหวัดสุราษฎร์ธานี มีความประสงค์จะทำการขายทอดตลาดทรัพย์สินของทางราชการ จำนวน ๑ รายการ ดังนี้
            ๑. ร้านค้าชุมชน ด้านหน้าศาลาอเนกประสงค์ หมู่ที่ ๙ ต.พะแสง อ.บ้านตาขุน จ.สุราษฎร์ธานี    จำนวน ๑ หลัง ( ๓ ห้อง)  ขนาดกว้าง ๔ เมตร ยาว ๑๔ เมตร และ/หรือมีพื้นที่ดำเนินการไม่น้อยกว่า ๕๖ ตารางเมตร
           ราคาขั้นต่ำในการเสนอประมูลราคาครั้งนี้ เป็นจำนวนเงิน ๒,๒๙๔. – บาท (สองพันสองร้อยเก้าสิบสี่บาทถ้วน)
                      การขายทรัพย์สินของทางราชการ  โดยวิธีทอดตลาดจะกระทำที่ ห้องประชุม  สำนักงานองค์การบริหารส่วนตำบลพะแสง ตำบลพะแสง อำเภอบ้านตาขุน จังหวัดสุราษฎร์ธานี ในวันที่ ๒๒ ธันวาคม ๒๕๕๗
           ๑. เวลา ๐๙.๐๐ – ๑๐.๐๐ น. ผู้สนใจเข้าประมูลขายทรัพย์สินของทางราชการ โดย วิธีทอดตลาด ยื่นเอกสารลงทะเบียน
           ๒. เวลา ๑๐.๑๕ น. คณะกรรมการจะทำการขายทรัพย์สินของทางราชการ  โดยวิธีทอดตลาด เงื่อนไขในการประมูลขายทอดตลาด มีดังนี้
              ๒.๑ การขายทอดตลาดจะขายโดยวิธีประมูลด้วยวาจา การตัดสินชี้ขาดผู้ประมูลได้และราคาในการขายทอดตลาดพัสดุนั้น ประธานคณะกรรมการขายทรัพย์สินของทางราชการ  โดยวิธีทอดตลาด จะแสดงการตกลงด้วยการเคาะไม้
             ๒.๒ ผู้เข้าประมูลกรณีเป็นบุคคลธรรมดาให้นำบัตรประจำตัวประชาชนมาแสดง ถ้าเป็นนิติบุคคล ให้นำหนังสือรับรองการจดทะเบียนนิติบุคคล หนังสือมอบอำนาจของกรรมการผู้จัดการหรือหุ้นส่วนผู้จัดการ ผู้มีอำนาจลงนามผูกพันนิติบุคคล พร้อมทั้งสำเนาบัตรประจำตัวประชาชน สำเนาทะเบียนบ้านที่รับรองสำเนาถูกต้อง กรณีมีการมอบอำนาจต้องแนบหนังสือมอบอำนาจพร้อมติดอากรแสตมป์ตามที่กฎหมาย กำหนด
             ๒.๓ ผู้ประมูลได้จะต้องเป็นผู้เสนอราคาสูงสุด และต้องไม่ต่ำกว่าราคากลางที่องค์การบริหารส่วนตำบลพะแสงกำหนดไว้ แต่ทั้งนี้คณะกรรมการประมูลการขายทอดตลาด พิจารณาแล้วเห็นว่าราคาที่ประมูลได้เป็นราคาที่ต่ำเกินควร คณะกรรมการมีสิทธิที่จะยกเลิกการขายทอดตลาดทรัพย์สินของทางราชการครั้งนี้ได้ การตัดสินของคณะกรรมการถือเป็นเด็ดขาด ผู้เสนอราคาไม่มีสิทธิเรียกค่าเสียหาย โต้แย้ง ฟ้องร้องหรือ
/เรียกค่าใช้จ่าย…………

-๒-

เรียกค่าใช้จ่ายใด ๆ ทั้งสิ้น
              ๒.๔ เมื่อคณะกรรมการขายทรัพย์สินของทางราชการ  โดยวิธีทอดตลาด ตกลงขายให้แก่ผู้ประมูลสูงสุดแล้ว ผู้ประมูลได้จะต้องชำระค่าพัสดุเป็นเงินสด โดยจะต้องวางเงินมัดจำเป็นเงินสด ไม่น้อยกว่าร้อยละ ๕๐ ของราคาพัสดุที่เสนอราคาได้ และจะต้องนำเงินสดส่วนที่เหลือมาชำระให้ครบถ้วนภายใน ๕  วันทำการ โดยเจ้าหน้าที่จะออกใบเสร็จรับเงินไว้เป็นหลักฐาน สำหรับค่าภาษี ค่าธรรมเนียม รวมทั้งค่าใช้จ่ายอื่น (ถ้ามี) ผู้ประมูลได้เป็นผู้ออกค่าใช้จ่ายทั้งสิ้น แล้วนำใบเสร็จรับเงินมาติดต่อขอรับมอบพัสดุ
             ๒.๕ ผู้ประมูลได้จะต้องขนย้ายพัสดุที่ประมูลได้ ให้เสร็จสิ้นภายใน ๕ วันทำการ นับแต่วันที่ชำระเงินครบถ้วน หากล่วงเลยกำหนดเวลาดังกล่าว องค์การบริหารส่วนตำบลพะแสงจะไม่รับผิดชอบต่อความเสียหายอันอาจเกิดขึ้นได้
             ๒.๖  ผู้ประมูล จะขอดูสภาพพัสดุครุภัณฑ์ที่จะขายทอดตลาด ได้ที่ร้านค้าชุมชน ด้านหน้าศาลาอเนกประสงค์ หมู่ที่ ๙ ตำบลพะแสง  ในวันที่ ๑๕ เดือน ธันวาคม พ.ศ.๒๕๕๕  เวลา ๑๐.๐๐ น. ถึง ๑๐.๓๐ น.
           ผู้สนใจติดต่อสอบถามขอทราบรายละเอียดได้ที่ ฝ่ายพัสดุและทรัพย์สิน ส่วนการคลัง องค์การบริหารส่วนตำบลพะแสง โทร. ๐๗๗- ๒๗๔๒๒๗ ตั้งแต่วันที่ ๔ ธันวาคม ๒๕๕๗ ถึงวันที่ ๑๙ ธันวาคม ๒๕๕๗  หรือดูรายละเอียดได้ที่ www.pasang.go.th  และ www.gprocument.go.th  ในวันและเวลาราชการ
           เงื่อนไข เกี่ยวกับการขายทอดตลาดอย่างใดที่มิได้กำหนดไว้ในประกาศนี้ ทางราชการจะนำเงื่อนไขในการของทอดตลาดตามประมวลกฎหมายแพ่งและพาณิชย์มาใช้บังคับด้วย

                        ประกาศ ณ วันที่ ๓ ธันวาคม พ.ศ. ๒๕๕๗

ถาวร  วิเศษ
(นายถาวร  วิเศษ) 
นายกองค์การบริหารส่วนตำบลพะแสง

